CELEX: 22021D0498
Language: mt
Date: 2018-10-26 00:00:00
Title: Deċiżjoni tal-Kumitat Konġunt taż-ŻEE Nru 215/2018 tas-26 ta’ Ottubru 2018 li temenda l-Anness X (Servizzi inġenerali) u l-Anness XVIII (Is-saħħa u s-sigurtà fil-post tax-xogħol, il-liġi tax-xogħol, u t-trattament ugwali għall-irġiel u n-nisa) tal-Ftehim dwar iż-ŻEE [2021/498]

25.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 105/11
               
            
         DEĊIŻJONI TAL-KUMITAT KONĠUNT TAŻ-ŻEE Nru 215/2018
         tas-26 ta’ Ottubru 2018
         li temenda l-Anness X (Servizzi inġenerali) u l-Anness XVIII (Is-saħħa u s-sigurtà fil-post tax-xogħol, il-liġi tax-xogħol, u t-trattament ugwali għall-irġiel u n-nisa) tal-Ftehim dwar iż-ŻEE [2021/498]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 dwar l-infurzar tad-Direttiva 96/71/KE dwar l-istazzjonament ta’ ħaddiema fil-qafas tal-prestazzjoni ta’ servizzi u li temenda r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta’ Informazzjoni tas-Suq Intern (“ir-Regolament tal-IMI”, Internal Market Information) (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Għalhekk, jenħtieġ li l-Annessi X u XVIII tal-Ftehim dwar iż-ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied fil-punt 3 (ir-Regolament (UE) Nru 1024/2012 tal-Parlament Ewropew u tal-Kunsill) tal-Anness X tal-Ftehim dwar iż-ŻEE:
            
                        “—
                     
                     
                        
                           32014 L 0067: Id-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 (ĠU L 159, 28.5.2014, p. 11).”
                     
                  
         
            Artikolu 2
            Il-punt li ġej jiddaħħal wara l-punt 30a (id-Deċiżjoni tal-Kummissjoni 2009/17/KE) tal-Anness XVIII tal-Ftehim dwar iż-ŻEE:
            
                        “30b.
                     
                     
                        
                           32014 L 0067: Id-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 dwar l-infurzar tad-Direttiva 96/71/KE dwar l-istazzjonament ta’ ħaddiema fil-qafas tal-prestazzjoni ta’ servizzi u li temenda r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta’ Informazzjoni tas-Suq Intern (“ir-Regolament tal-IMI”) (ĠU L 159, 28.5.2014, p. 11).
                        Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-adattament li ġej:
                        Fl-Artikolu 4(3)(c), fir-rigward tal-Istati tal-EFTA, il-kliem ‘skont ir-Regolament (KE) Nru 593/2008 (Ruma I) u/jew il-Konvenzjoni ta’ Ruma’ ma għandhomx japplikaw.”
                     
                  
         
            Artikolu 3
            It-test tad-Direttiva 2014/67/UE bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni tidħol fis-seħħ fis-27 ta’ Ottubru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-26 ta’ Ottubru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 159, 28.5.2014, p. 11.
         
            (*1)  Hemm indikati rekwiżiti kostituzzjonali.
      
      
         
            Dikjarazzjoni mill-Istati tal-EFTA
            tad-Deċiżjoni tal-Kumitat Konġunt taż-ŻEE Nru 215/2018 tas-26 ta’ Ottubru 2018 li tinkorpora d-Direttiva 2014/67/UE fil-Ftehim dwar iż-ŻEE [2021/…]
            Id-Direttiva 2014/67/UE tal-15 ta’ Mejju 2014 dwar l-infurzar tad-Direttiva 96/71/KE dwar l-impjieg ta’ ħaddiema fil-qafas ta’ prestazzjoni ta’ servizzi tipprevedi dispożizzjonijiet dwar l-infurzar transfruntiera ta’ penali u multi amministrattivi finanzjarji. L-inkorporazzjoni ta’ din id-Direttiva hija mingħajr preġudizzju għall-inkorporazzjoni ta’ atti futuri li fihom dispożizzjonijiet dwar l-infurzar transfruntiera ta’ penali u multi amministrattivi finanzjarji.